張玉書

張玉書（），字素存，一字京江，號潤浦（一作潤甫），江南鎮江府丹徒縣人，清朝政治人物。深諳史學，精「春秋三傳」。《丹徒縣志》謂其人：「性端重，寡言笑，讀書過目成誦」。

歷官五十年，為太平宰相二十年，朝廷依以為重。康熙十八年（1679年）主持修《明史》，先後出任《平定朔漠方略》、《佩文韻府》（1704年—1711年）、《康熙字典》的總裁官。

康熙五十年（1711年），以七十歲高齡隨康熙至熱河，五月十八日病死塞外，諡文貞。著有《文貞集》。

生平 
明思宗崇禎十五年（1642年），六月二十二日生於江南鎮江府丹徒縣。自幼刻苦讀書，清順治十八年（1661年）進士，歷任翰林院編修、國子監司業、侍講學士，官至文華殿大學士兼吏部尚書加三級臣。
康熙三年授翰林院編修。
康熙十五年，擢國子監司，旋轉侍講，歷左右庶子，充日講起居注官。
康熙十九年五月，以進講稱敕部議敘。加詹事府詹事銜加一級。六月，陞侍講學士。
康熙二十年，擢內閣學士。充經筵講官。
二十一年十月，教習庶吉士。
二十二年十二月，遷禮部侍郎，兼翰林院掌院學士。
二十六年，服闋，特陞刑部尚書。
二十七年五月，開音布監督高郵州石工，奏請閉塞支河口，為中河蓄水，聖祖命玉書偕圖納前往勘視，並遍閱毛城鋪高家堰以及海口諸處情形，詳加審度，具奏瀕行。上謂玉書曰:此行是非可否，當秉公陳奏，不可效熊一瀟託故推諉也。玉書叩頭領訓，先是開音布奏參高郵州河員，擅開減水三壩，請議處，比玉書至，即馳奏河員開壩，乃循舊例，應開無罪，開音不加詳核。遽行瀆奏，請議處。八月，還京，疏言，奉命開閱河形。黃河西岸出水頗高，年來大水未曾溢岸，則河身淤塞之說非也，海口岸寬二三里，河流飛迅入海，絕無阻滯，諸減水壩，應如舊閉塞，其現在挑濬各工，勞而無益，應請停止，惟是中河一道，利濟舟楫，得此免設黃河百八十里之險。殊關緊要，但形勢逼近黃河，既不可挑寬，而太狹又不能容納運河及駱馬湖之水。臣勘蕭家渡楊家莊新莊口，有衝決舊河之處，請飭河臣增建減水壩，相時宣洩，則中河舟楫，可以長通。惟於中河淺窄之處，酌量挑濬，支河口應如開音布所奏。永形閉塞。奏入:上均如所議。是年十二月，特旨差玉書往浙江按理事件。是月，調裡部尚書。
二十八年二月，上南巡，駐蹕蘇州府。玉書自浙江還，復命杭州將軍郭丕奏民人杜光遇控於撫臣金鈜陳兵丁擾民十款。有百姓生則倒懸，死無安土之語。金鈜行藩司李之粹查訊之，粹遽咨臣，請出示禁，理合據實陳奏。玉書奉敕確查，至是復奏云:遍查並無杜光遇其人，實由撫陳金鈜捏造虛款。暨藩司李之粹迎合附會，情罪非輕，應按律問罪。
二十九年，授文華殿大學士兼戶部尚書。
三十年冬，命閱河工，與圖納偕行，三十一年正月還。繪圖以進，時河臣靳輔，請於高家堰增築小隄，上問玉書高家堰水勢如何，另築小隄，果有益否，玉書奏云:黃漲時，淮流被逼，故洪澤湖水，視昔為高。今擬築小隄之處，去高家堰不遠，河湖水漲，即高家堰之大堤不可保。豈小隄之可衛築之無益，不如其已。上問宿遷一代民生若何?玉書奏:小民沐聖主憂勤，甚為得所，上欣悅。玉書又疏高家堰一代河工。為史家刮至周橋最為衝要，不急於此處重設。堤防雖多，築堤數重無益也，臣度史家刮至周橋約一萬四百餘丈宜煩聖慮。飭河臣迅速加築，至三關廟諸口，其篾纜垂朽，改用石以期永久，即現在石工。亦須加土擁護，此今日河工急務也。目今高家堰擬築小隄之處，惟令河臣每屆歲修，親勘情形提報可耳。上深以為然。
三十五年，聖祖親征厄魯特噶爾丹，駕臨克魯倫河。噶爾丹聞風奔竄，敕大將軍伯費揚古扼要路邀戰，斬殺幾盡。噶爾丹僅以身免，時玉書從征沙漠，預參謀議，至時奉王公以下文武百僚賀表以進，行慶賀禮。
三十六年六月，充平定朔漠方略正總裁官。
三十九年，丁母憂，服未闋，奉詔來京，入閣辦事，時河臣張鵬翮，奏河工事宜，上問玉書，奏對甚悉，。乃降旨張鵬翮，昨問大學士張玉書，據稱河水尚大，高家堰據為湖水所侵，如是，則泗洲盱眙安得不被水災，河深之淺深，以洪澤湖水之高下為驗。今聞洪澤湖之水，比甲子年尚高數尺，可見河深未曾刷深，恐高家堰之隄，過此以往，未可知也。
四十年三月，從上南巡。四月，駐蹕蘇州府。命偕學士揆敘考試諸郡舉貢生員閱卷呈覽，得汪泰來等五十三人，尋駐蹕江寧府，又偕揆敘等閱卷呈覽，得錢榮世等五人。及御舟次高資港。玉書奏曰:前去京江不遠，臣之敝廬在焉，苦城中無駐翠華之地，與情雖切，未敢恭迎御輦入城，懇請行幸江天寺，多留數日，與親臨鐵甕城無異也。上乃再留一日。
四十六年，河臣張鵬翮請開溜淮套河，迎上親臨相度。二月，自京豈蹕及泊清河口，往武家墩周視良久，見所束干之處，多屬民家，非掘佳不能開濬，意惻然，乃召見河臣張鵬翮。斥其請開溜淮套之非，鵬翮叩頭請罪。玉書奏曰:向者老人白英，會有引汶水分南北留之議，策之善也，不若別作壩引汶水通漕，其下流專以淮水敵黃。黃水趨海，此萬世之利也上善其言諭鵬翮曰:明代黃水強而黃水淮水弱，今則淮強而黃弱矣。與其開溜淮套無益之，若將洪澤湖出水之處，力行挑濬，令其寬深，使清水愈加暢流，至蔣家壩天然壩一帶，舊有河形，宜更加挑濬使通，小河不難運料，商民可以通行，漕船輓運，利亦不淺也。
四十九年，玉書以疾迄休，有旨慰留。
五十年五月，從上幸熱河，甫至疾作，數遣御醫調治，不能起，未及繕遺本而亡。年七十。

家庭 
父張九徵，順治九年進士。張玉書為家中次子，長兄張玉裁。子張逸少，康熙三十三年（1694年）甲戌科進士。

著述 
著有《張文貞集》。並主持修《明史》，及編《平定朔漠方略》、《佩文韻府》（1704年—1711年）、《康熙字典》。

延伸阅读

参考资料 

 《丹徒古诗词选注》
 《张氏宗谱》

Y
丹徒縣人
Y
清朝翰林院編修
清朝國子監司業
清朝翰林院侍講學士
清朝兵部尚書
清朝文華殿大學士
清朝戶部尚書
南書房行走
諡文貞